Na osnovu člana 69. stav (1), a u vezi sa članom 72. Zakona o visokom obrazovanju („Službene novine Kantona Sarajevo“ broj: 36/22), člana 111. stav (1), a u vezi sa članom 114., 117. i 118. Statuta Univerziteta u Sarajevu, te Odluke Vijeća Univerziteta u Sarajevu - Fakulteta za kriminalistiku, kriminologiju i sigurnosne studije broj: 03-02-2452/24. od 04.06.2024. godine, Vijeće Univerziteta u Sarajevu - Fakulteta za kriminalistiku, kriminologiju i sigurnosne studije raspisuje

**JAVNI KONKURS**

**ZA IZBOR DEKANA UNIVERZITETA U SARAJEVU - FAKULTETA ZA KRIMINALISTIKU, KRIMINOLOGIJU I SIGURNOSNE STUDIJE**

**ZA MANDATNI PERIOD 2024-2028.**

Dekan Univerziteta u Sarajevu – Fakulteta za kriminalistiku, kriminologiju i sigurnosne studije bira se na mandatni period od četiri (4) godine. Mandat dekana započinje 01. oktobra 2024. godine, a prestaje 30. septembra 2028. godine.

Za dekana Univerziteta u Sarajevu – Fakulteta za kriminalistiku, kriminologiju i sigurnosne studije može biti izabran kandidat koji ispunjava sljedeće uslove:

* da je državljanin Bosne i Hercegovine;
* da je nastavnik u radnom odnosu sa punim radnim vremenom na Univerzitetu u Sarajevu - Fakultetu za kriminalistiku, kriminologiju i sigurnosne studije;
* da je član Vijeća Univerziteta u Sarajevu - Fakulteta za kriminalistiku, kriminologiju i sigurnosne studije;
* da je izabran u naučnonastavno zvanje vanrednog ili redovnog profesora;
* da kandidat u naučnonastavnom zvanju redovni profesor ispunjava obaveze utvrđene u članu 134. stav (2) Zakona o visokom obrazovanju („Službene novine Kantona Sarajevo“ broj: 36/22);
* da nije osuđivan za krivično djelo ili da se protiv istog ne vodi krivični postupak.

Dekan Univerziteta u Sarajevu – Fakulteta za kriminalistiku, kriminologiju i sigurnosne studije u toku mandata ne može vršiti funkciju predsjednika ili člana Upravnog odbora Univerziteta u Sarajevu, obavljati funkcije u organima izvršne i zakonodavne vlasti, političkim strankama, te udruženjima/organizacijama iz oblasti sindikalnog organizovanja, kao i ostale funkcije čije je obnašanje ograničeno posebnim propisima.

Za vrijeme trajanja mandata dekan Univerziteta u Sarajevu – Fakulteta za kriminalistiku, kriminologiju i sigurnosne studije ne može istovremeno vršiti funkciju rukovodioca i zamjenika rukovodioca podorganizacione jedinice ili katedre.

**Uz svojeručno potpisanu prijavu na Javni konkurs kandidati su dužni priložiti:**

* Uvjerenje o državljanstvu Bosne i Hercegovine (ne starije od tri (3) mjeseca);
* Izvod iz matične knjige rođenih;
* Potvrdu o radnom odnosu sa punim radnim vremenom na Univerzitetu u Sarajevu – Fakultetu za kriminalistiku, kriminologiju i sigurnosne studije (izdatu nakon objavljivanja Javnog konkursa u dnevnom listu na području Federacije BiH);
* Potvrdu o članstvu u Vijeću Univerziteta u Sarajevu – Fakulteta za kriminalistiku, kriminologiju i sigurnosne studije (izdatu nakon objavljivanja Javnog konkursa u dnevnom listu na području Federacije BiH);
* Odluku Senata Univerziteta u Sarajevu o izboru u naučnonastavno zvanje vanredni profesor ili redovni profesor (posljednji izbor u naučnonastavno zvanje);
* Izjavu potpisanu i ovjerenu od strane nadležne opštinske službe ili notara kojom kandidat potvrđuje da ispunjava obaveze utvrđene u članu 134. stav (2) Zakona o visokom obrazovanju („Službene novine Kantona Sarajevo“ broj: 36/22) - odnosi se samo na kandidate u naučnonastavnom zvanju redovni profesor;
* Biografiju (CV) sa bibliografijom, datiranu i potpisanu od strane kandidata;
* Opis naučnog i stručnog rada, datiran i potpisan od strane kandidata;
* Program rada za četverogodišnji mandatni period, datiran i potpisan od strane kandidata (u štampanoj i elektronskoj formi – CD ili USB).

**Svu traženu dokumentaciju kandidati prilažu u originalu ili ovjerenoj fotokopiji.**

Kandidati koji ispunjavaju uslove za izbor dekana, javno će prezentirati ponuđeni program rada na izbornoj sjednici Vijeća Univerziteta u Sarajevu - Fakulteta za kriminalistiku, kriminologiju i sigurnosne studije.

Kandidat koji bude izabran za dekana Univerziteta u Sarajevu - Fakulteta za kriminalistiku, kriminologiju i sigurnosne studije, dužan je dostaviti:

* Uvjerenje da nije osuđivan za krivično djelo (ne starije od 3 mjeseca);
* Uvjerenje da se protiv kandidata ne vodi krivični postupak (ne starije od 30 dana);
* Izjave potpisane i ovjerene od strane nadležne opštinske službe ili notara kojim kandidat potvrđuje:

1. da se na istog ne odnosi član IX stav 1. Ustava Bosne i Hercegovine;
2. da nije predsjednik ili član Upravnog odbora Univerziteta u Sarajevu;
3. da ne obavlja funkcije u organima izvršne i zakonodavne vlasti, političkim strankama, te udruženjima/organizacijama iz oblasti sindikalnog organizovanja, kao i ostale funkcije čije je obnašanje ograničeno posebnim propisima;
4. da ne vrši funkciju rukovodioca i zamjenika rukovodioca podorganizacione jedinice ili katedre.

Javni konkurs je objavljen u dnevnom listu „Dnevni avaz“, na internet stranici Univerziteta u Sarajevu - Fakulteta za kriminalistiku, kriminologiju i sigurnosne studije [www.fkn.unsa.ba](http://www.fkn.unsa.ba) i internet stranici Univerziteta u Sarajevu [www.unsa.ba](http://www.unsa.ba).

**Rok za prijavljivanje kandidata je 15 (petnaest) dana od dana objavljivanja.**

Prijave sa potrebnom dokumentacijom se dostavljaju u zatvorenoj koverti na protokol Univerziteta u Sarajevu - Fakulteta za kriminalistiku, kriminologiju i sigurnosne studije ili preporučeno putem pošte na adresu:

**Univerzitet u Sarajevu - Fakultet za kriminalistiku, kriminologiju i sigurnosne studije**

**Komisija za provođenje postupka izbora dekana**

**Ul. Zmaja od Bosne br. 8 (Kampus Univerziteta u Sarajevu), 71 000 Sarajevo**, sa naznakom:  
**„Prijava na Javni konkurs za izbor dekana – NE OTVARATI – OTVARA KOMISIJA“**

Nepotpune i neblagovremene prijave neće se razmatrati.

Konkursna dokumentacija se neće vraćati kandidatima.

Kontakt osoba: Amra Bekrija, tel: 033-561-209, email: [abekrija@fkn.unsa.ba](mailto:abekrija@fkn.unsa.ba)

**Napomena:** Svi izrazi koji se koriste u tekstu Javnog konkursa, a imaju rodno značenje, koriste se neutralno i odnose se jednako i na muški i ženski rod.